stanford-oval/wikipedia huggingface dataset:
Road Trip Adventure

| Road Trip Adventure |
| --- | --- |
 Pelin eurooppalainen kansikuva
Kehittäjä:  E-game
Julkaisija:  Takara
Suunnittelija:  Etsuhiro Wada
Pelisarja:  Choro Q
Julkaistu:   10. tammikuuta 2002  26. lokakuuta 2002  Toukokuu 2003
Lajityyppi:  Ajopeli, seikkailupeli
Pelimuoto:  Yksinpeli, moninpeli
Ikäluokitus:  ESRB:E ELSPA:3+ PEGI:3+
Alusta:  PlayStation 2
Jakelumuoto:  CD-levy
Lisää peliartikkeleitaVideopelien teemasivulla
Infobox OK  : 
Takaran logo.
Road Trip Adventure (myös Road Trip tai Choro Q HG 2) on E-gamen kehittämä videopeli, joka julkaistiin vuonna 2002 Japanissa ja Pohjois-Amerikassa ja vuonna 2003 Euroopassa ja muilla PAL-alueilla. Julkaisijana toimi Japanissa Takara, Amerikassa Conspiracy Entertainment ja Euroopassa ja muilla PAL-alueilla Play It.
Peli yhdistää sekä kilpa-ajo- että seikkailupelin piirteitä, ja monet pitävät sitä parhaana pelinä Choro Q-pelien sarjasta sen suuren ja saumattoman maailman, jossa pelaaja voi vapaasti ajaa, ansiosta. Peli tapahtuu maailmassa, jossa on vain autoja.
Tarina

Aloittaessaan pelin Seikkailutilassa (Adventure Mode) nimen ja valuutan valinnan jälkeen pelaaja saa nähtäväkseen videon, jossa maailman presidentti kertoo järjestävänsä World Grand Prix´n, jonka voittajalla on mahdollisuus päästä itse presidentiksi. Sen jälkeen pelaaja löytää itsensä Q´s Factorysta (paikka, jossa voi vaihtaa auton osia aina vanteista moottoriin ja auton koriin saakka), joka sijaitsee Peach Townissa. Pelin päätavoite on päästä presidentiksi ja kerätä kaikki leimat. Leimoja kerätään tekemällä asioita toisten autojen hyväksi, kuten kuljetuksia, tai yksinkertaisesti vierailuja eri taloissa. Leimoja saa myös suorittamalla erilaisia minipelejä. Eräs tavoite on myös valokuva-albumin täyttäminen kuvilla, joita voi ottaa kartassa mustalla pisteellä merkityissä Quick-Pic Shopeissa. Kuvan ottamisen jälkeen valokuvakaupan omistaja (vaaleanpunainen Toyota Vitz) kertoo, missä seuraava valokuvapaikka sijaitsee. Pelissä on myös kaupunki nimeltä My City, pelaajan oma kaupunki, jota voi täydentää puhumalla monille eri autoille eri kaupungeissa, ja joskus ne kysyvät, tietääkö pelaaja kaupunkia, jossa voisi rakentaa talon, kaupan tai vastaavan. Kun kaupunki on valmis, siellä on tavallisten talojen lisäksi mm. koulu, paloasema, poliisiasema ja neljä tehdasta (Q´s Factory, korikauppa, varaosakauppa ja maalikauppa). World Grand Prix´iin päästäkseen pelaajalla on oltava kaksi tiimikaveria. Tiimikavereita voi hankkia puhumalla eri autoille, ja joskus ne kysyvät, voiko pelaajan tiimiin liittyä. Pelaajan on kuitenkin oltava menestynyt hyvin kilpailuissa saadakseen kunnioitusta, faniklubin ja tiimikavereita. Tiimikavereiden nopeus riippuu tietysti myös pelaajan heille antamista osista.
Pelaaminen

Pelin alussa pelaajan on valittava valuutan nimi. Raha on suuri osa Road Trip Adventurea. Sitä käytetään osien vaihtamiseen ja ostamiseen, pankkitilien luomiseen ja mainostamiseen. Rahaa ansaitakseen pelaaja voi ajaa kilpailuja, myydä varaosia ja mainostaa. Pelin maailmassa on viisi kauppaa, joita voi mainostaa: kahvila Peach Townissa (10 rahayksikköä kilometriltä), nuudelikahvila Fuji Cityssä (20 rahayksikköä kilometriltä), konditoria Sandpolisissa (30 rahayksikköä kilometriltä), villakauppa White Mountainilla (40 rahayksikköä kilometriltä) ja kookospähkinäkauppa Papaya Islandilla (50 rahayksikköä kilometriltä). Jokainen kauppa antaa pelaajalle rahaa jokaisesta mainoskyltin kera ajetusta kilometristä. Mainoskylttejä voi laittaa myös tiimikavereille.
Pelissä on 20 minipeliä, jotka sijaitsevat eri puolilla pelin maailmaa. Minipelejä ovat mm. jalkapallo, golf, drag racing, ruletti, kalastus ja mäkihyppy.
Peliä voi pelata yksinpelinä seikkailutilan lisäksi myös Quick Race-tilassa, jossa ajetaan pelkkiä yksittäisiä kilpailuja. Pelaaja saa valita itse radan, jolla kilpailee, mutta ei autoa, sillä se määräytyy valitun radan mukaan.
Peliä on mahdollisuus pelata myös kaksinpelinä. Kun kaksi ohjainta on asennettu PlayStation 2:een, päävalikossa on saatavilla kaksinpelitila, jossa kaksi pelaajaa voi pelata pelejä, kuten liukuovikilpailu ja jalkapallo, sekä joukkuekilpailu, jossa ajetaan kaksi kierrosta vapaavalintaisella radalla. Pelaaja yhden joukkue ajaa punaisilla autoilla, ja pelaaja kahden joukkue sinisillä. Kilpailun jälkeen joukkueiden sijoituksista saamat pisteet lasketaan yhteen, ja enemmän pisteitä saanut joukkue voittaa.
Kaksinpeliä on mahdollisuus ajaa myös niin sanotussa Trade Modessa, mikä tarkoittaa sitä, että kun kaksi pelidatan sisältävää muistikorttia on asennettu PlayStation 2:een, pelaajilla on mahdollisuus ostaa osia toisiltansa.
Pelaaminen > Kaupungit

| 0 | 1 | 2 | 3 |
| --- | --- | --- | --- |
| Kaupunki | Kuvaus | Asfalttikilparadat | Maastokilparadat |
| Peach Town | Peach Town on kaupunki, josta pelaaja aloittaa pelin. Se on kylä, joka on saanut nimensä sen monista persikkapuista. Kaupungin talot ovat suureksi osaksi perinteisiä tiilitaloja. Kaupunkia ei ole modernisoitu millään tavalla, mutta pelin molempien radiokanavien lähetykset tulevat täältä. Peach Townin tunnetuinpiin nähtävyyksiin lukeutuvat radiorakennuksen lisäksi mm. Kinseran omistama maatila kaupungin pohjoispuolella sekä tuulivoimala kaupungista länteen. | Peach Raceway 1, Peach Raceway 2 | - |
| Fuji City | Fuji City on japanilainen kaupunki, joka on rakennenettu saarelle. Kaupungin suurin nähtävyys on Kuninkaan linna, jonka ympärillä on vallihauta. Linnassa asuvat Kuningas ja Prinsessa Nanaha. Fuji Ctyn saarelle vievä silta (Island Bridge) on myös suuri nähtävyys, mutta se ei varsinaisesti kuulu Fuji Cityyn. | - | Ninja Temple Raceway, Temple Raceway |
| My City | My City on kaupunki, jota pelaaja voi itse kehittää. Kun kaupunki on valmis, sen suurin nähtävyys on maailman suurin torni. Kun pelaaja saapuu ensimmäisen kerran My Cityyn siellä on vain yksi rakennus: Wonder Reality Estaten agentin talo. Pelaaja saa talosta oman autotallin, sekä tehtävän mainostaa kaupunkia rakentajille. Autotallin mukana pelaaja saa myös sähköpostiosoitteen. | Endurance Run | - |
| Sandpolis | Sandpolis on Las Vegas-tyylinen kaupunki, ja samalla pelin suurin kaupunki. Sandpolisissa sijaitsevat mm. suuri rulettirakennus ja jalkapallokenttä. Sandpolisissa sijaitsee myös pieni kylä nimeltä Wild West City. Kaupungista luoteeseen yöllä ajettaessa pelaaja voi löytää UFO:n, joka antaa pelaajan autotalliin UFO-sisustuksen. Sandpolisista Chestnut Canyoniin päin sijaitsevat myös suuret pyramidit. Kaupunki on rakennettu aavikolle, kuten Las Vegaskin. | - | Desert Raceway, Night Glow Raceway |
| Chestnut Canyon | Chestnut Canyon on pieni kylä, joka sijaitsee suuressa kanjonissa. Suurin osa kylän taloista on tehty puusta, mutta jotkut asukkaista asuvat luolissa. | - | Miner 49er Raceway, Lava Run Raceway |
| Mushroom Road | Mushroom Road on pieni kylä Chestnut Canyonin ja White Mountainin välissä. Se on rakennettu sienten keskelle, ja siellä on lampi, jossa asuu Jumalatar. | Slick Track, Oval Raceway | River Raceway |
| White Mountain | White Mountain on kaupunki, joka on rakennettu samannimisen vuoren juurelle. Vuoren lisäksi suuri nähtävyys on myös Joulupukin talo. | - | Snow Mountain Raceway |
| Papaya Island | Papaya Island on kylä, joka on rakennettu luonnonkauniille saarelle. Se on tunnettu aurinkorannoistaan, ja saaren vieressä on pienempi saari, jolta pääsee Cloud Hillille. | - | Lagoon Raceway, Sunny Beach Raceway |
| Cloud Hill | Cloud Hill on kaupunki, joka koostuu pienistä saarista, jotka on liitetty sateenkaarilla toisiinsa. Cloud Hill sijaitsee Papaya Islandin yläpuolella pilvissä, ja sinne pääsee Papaya Islandin vieressä olevalta saarelta. | Tin Raceway | - |
Vastaanotto

Road Trip Adventure on saanut paljon kiitosta osakseen sen suuresta maailmasta, ja siitä, että siellä voi ajaa täysin vapaasti. Peliä on kiitetty myös sen minipelien, kilpailujen ja kaupunkien määrästä. Road Trip Adventurea on usein kritisoitu sen äänistä ja epärealistisista fysiikoista. Joskus auto voi lentää pelissä erikoisista paikoista ilmaan, ja mennä aitojen läpi kovissa vauhdeissa. Toinen kritiikin aihe on ollut pelin grafiikka ja se tosiasia, että useimpien kaupunkien välissä ei ole yhtään rakennusta tai autoa
Aiheesta muualla

Choro Q Wiki - tietoa Choro Q-pelisarjasta
Romuttaminen

Romutettuja autoja pinottuina päällekkäin.
Jauhosiilon purkua Oulun Toppilassa. Työssä purkusaksilla varustettu pitkävartinen kaivinkone.
Rakennuksen purkua.
Romuttaminen tarkoittaa elinkaarensa päähän tulleiden rakennelmien, koneiden ja laitteiden, kuten laivojen, autojen tai kylmäkoneiden tarkoituksellista hajottamista tai purkamista. Suomen sanaa romuttaminen ei yleensä käytetä rakennuksista, vaan niiden kohdalla puhutaan purkamisesta.
Romuttamisella pyritään ottamaan talteen romutettavassa kohteessa olevat materiaalit ja osat sellaisenaan uudelleen käytettäviksi tai kierrätettäviksi. Romuttaminen on pääosin ammattimaista, osin kansainvälistä liiketoimintaa.
Romuttamiseen voi liittyä ympäristöriskejä, jos romuttamisessa vapautuvista haitallisista aineista ei huolehdita asianmukaisesti. Eettisiä ongelmia romuttamiseen liittyy esimerkiksi silloin, jos romuttajat käyttävät halpa- tai orjatyövoimaa eivätkä huolehdi työsuojelusta.
Aiheesta muualla

Kuvia tai muita tiedostoja aiheesta rakennusten purkaminen Wikimedia Commonsissa
Robinson Stévenin

Robinson Stévenin
Louis-Robinson Stévenin (s. 1. maaliskuuta 1981 Lons-le-Saunier, Jura, Ranska) on ranskalainen näyttelijä. Hänet tunnetaan muun muassa elokuvista La Révolte des enfants (1992), Vaarallista seuraa (1999), Bad Genres (2001), Little Lili (2003), His Brother (2003), Transe (2006), Actresses (2007) ja Welcome Home (2008).
Palkinnot

César-palkinto (2002)
Pariisin elokuvajuhlien parhaan näyttelijän palkinto (1992)
Palkinnot > Ehdokkuudet

César (2000)
Aiheesta muualla

Robinson Stévenin Internet Movie Databasessa. (englanniksi)
Robinson Stévenin Elonetissä.
Rysy

Rysy
| --- | --- |
Tyyppi:  nähtävyys, matkailukohde (d) 
Sijainti:  Puola / Slovakia Slovakia ja Puola
Vuoristo:  Tatravuoret
Korkeus merenpinnasta:  2 503 m
Prominenssi:  163 m
Suojelualue:  Tatran kansallispusto (en) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rysy on Puolan ja Slovakian rajalla, Tatravuoristossa sijaitseva vuori jolla on kolme huippua. Keskihuippu (2 503 m), luoteishuippu (2 499 m), sekä kaakkoishuippu (2 473 m). Luoteishuippu on Puolan korkein kohta. Keski- ja kaakkoishuippu sijaitsevat Slovakian puolella, Prešovin alueella.
Aiheesta muualla

Kuvia tai muita tiedostoja aiheesta Rysy Wikimedia Commonsissa
Robit

| Robit Oyj |
| --- | --- |

Yritysmuoto:  julkinen osakeyhtiö
Osake:  OMXH: ROBIT
Markkina-arvo:   34,6 milj. € (31.12.2018)
Perustettu:  1985
Toimitusjohtaja:  Arto Halonen
Puheenjohtaja:  Markku Teräsvasara
Avainhenkilöt:  Perttu Aho Ville Iljanko Jorge Leal Ville Peltonen Ville Pohja Jaana Rinne Lasse Aho Mikko Kuitunen Harri Sjöholm Kai Telanne Eeva-Liisa Virkkunen
Kotipaikka:  Lempäälä, Suomi
Toimiala:  konepajateollisuus
Tuotteet:  louhintaporakruunut, maaporausterät
Liikevaihto:   82,6 milj. € (2018)
Liikevoitto:   –29,8 milj. € (2018)
Tilikauden tulos:   –31,4 milj. € (2018)
Henkilöstö:   308 (keskim. 2018)
Kotisivu:  www.robitgroup.com
Infobox OKVirheellinen NIMI-arvo: 
Robit Oyj (vuoteen 2015 Oy Robit Rocktools Ltd) on Lempäälän Sääksjärvellä toimiva konepajayritys, joka valmistaa porakruunuja kallionlouhintaan ja putkitusteriä maaporaukseen.
Historia

Robit on perustettu vuonna 1985. Yhtiön kasvu on ollut nopeaa, ja lokakuussa 2014 sille myönnettiin Valtakunnallinen yrittäjäpalkinto.
Robit listautui Helsingin pörssin First North -listalle toukokuussa 2015. Yhtiön listautumisanti ylimerkittiin ja Robit keräsi uutta pääomaa annissa noin 33 miljoonaa euroa ennen pääomistaja Swotin mahdollista lisäosakeoptiota. Osakeannin jälkeen Robitin markkina-arvoksi tuli noin 91 miljoonaa euroa. Robit haki osakkeensa ottamista Helsingin pörssin päälistalle toukokuussa 2017.
Tehdyt yritysostot ajoivat Robitin vuonna 2018 vaikeuksiin, kun sen liikevaihto supistui ja tulos putosi selvästi tappiolle. Erityisesti Robitin tekemät yrityskaupat Australiassa ja Britanniassa osoittautuivat ongelmallisiksi. Syyskuussa hallituksen puheenjohtaja Harri Sjöholm erosi tehtävästään, minkä jälkeen lokakuussa yhtiö antoi tulosvaroituksen. Joulukuussa puolestaan Mika Virtanen lähti toimitusjohtajan paikalta. Saman kuun ylimääräisessä yhtiökokouksessa Sjöholm palasi hallituksen puheenjohtajaksi.
Robitin varatoimitusjohtajana tammikuusta 2017 työskennellyt Tommi Lehtonen aloitti yhtiön toimitusjohtajana toukokuussa 2019.
Liiketoiminta

Robitilla on viisi tehdasta, jotka sijaitsevat Lempäälän lisäksi Australiassa, Britanniassa ja Etelä-Koreassa. Kaivosteollisuus muodostaa noin puolet yhtiön liikevaihdosta. Jokaisella tehtaalla on oma vastuu tietystä tuotteesta, ja esimerkiksi Lempäälän tehtaan päävastuulla on kaivostoiminnassa käytetyt ns. top hammer -terät. Yhtiön toinen liiketoiminta-alue on Down the hole -porakruunut, joita käytetään esimerkiksi maalämpöpumppujen reikien poraamisessa.
Aiheesta muualla

Robit Group (englanniksi)
Robitin sijoittajasivut (suomeksi)
Say My Name

| ”Say My Name” David Guetta, Bebe Rexha & J Balvin |
| --- | --- | --- |

Singlen tiedot
 Albumilta: 7
 Julkaistu: 26. lokakuuta 2018
 Formaatti: digitaalinen lataus, suoratoisto
 Tuottaja(t): David Guetta, Giorgio Tuinfort, Boaz van der Beatz
 Tyylilaji: dance-pop, moombahton
 Kesto: 03.27
 Levy-yhtiö: What a Music, Parlophone, Warner Bros., Atlantic
David Guettan muut singlet
| ”Ice Cold” 2018 | ”Say My Name” 2018 | ”Better When You're Gone” 2019 |
Bebe Rexhan muut julkaisut
| ”I’m a Mess” 2018 | ”Say My Name” 2018 | ”Last Hurrah” 2019 |
J Balvinin muut julkaisut
| ”Mocca (Remix)” 2018 | ”Say My Name” 2018 | ”Reggaetón” 2018 |
Say My Name on ranskalaisen DJ-tuottaja David Guettan, yhdysvaltalaislaulaja Bebe Rexhan sekä kolumbialaislaulaja J Balvinin musiikkikappale. Se julkaistiin Guettan seitsemännen, 7-studioalbumin kahdeksantena singlenä 26. lokakuuta 2018. Kappaleen ovat sanoittaneet Guetta, Giorgio Tuinfort, Boaz van der Beatz, Balvin, Alejandro Ramirez, Thomas Troelsen, Emily Warren Schwartz, Britt Burton, Philip Leigh ja Matt Holmes, joista kolme ensimmäistä myös tuottivat sen. Kappaleelle on toteutettu myös musiikkivideo, joka julkaistiin Guettan YouTube-kanavalla 20. marraskuuta 2018.
"Say My Name" oli kaupallisesti kohtalainen menestys, sen päästyä singlelistan viiden parhaan joukkoon Libanonissa ja Unkarissa sekä kymmenen parhaan joukkoon Alankomaissa, Belgiassa (Vallonia), Sloveniassa ja Uudessa-Seelannissa. Lisäksi se on myynyt Puolassa kaksinkertaista platinaa.
Käännös suomeksi
Rohilkhand

Rohilkhand Intian kartalla.
Rohilkhand on historiallinen alue Intian Uttar Pradeshin osavaltiossa. Rohilkhand sai nimensä rohilloista, jotka olivat afgaaneista eli paštuista koostunut väestönryhmä Rohilkhandissa. Heitä toimi alueen useiden ruhtinaskuntien hallitsijoina 1700-luvun alkupuolelta vuoteen 1774. Samalla aikavälillä alueelle muutti runsaasti afgaanisiirtolaisia. Alueen itsenäiset rohillavaltiot liitettiin lopulta Awadhiin, josta puolestaan tuli osa Brittiläistä Intiaa.
Maantiede

Rohilkhand käsittää alueen Uttar Pradeshin luoteisosassa. Seutu on matalaa alluviaalitasankoa Gangesin varrella. Noin 25 000 km² kokoinen alue rajautuu pohjoisessa Intian rajaan Kiinan ja Nepalin kanssa, sekä etelässä ja lännessä Gangesiin. Aluetta halkovat luoteesta kaakkoon virtaavat Ramganga, Sukhata, Deona, Sarda, Pilkhara ja Garra. Muuten matalaa tasankoa halkoo myös Siwalikvuorilta itään kulkeva matalien vuorten tai kukkuloiden sarja. Historiallisesti alueelal oli suuria metsiä, mutta nykyisin metsiä on jäljellä vain laikuittain. Alue on hyvin tiheään asuttua. Sen kaupunkikeskuksia ovat esimerkiksi Moradabad, Bareilly, Shahjahanpur ja Pilibhit.
Maataloudella on erittäin suuri merkitys paikalliselle taloudelle. Alueella viljellään etenkin eri viljakasveja. Aikanaan alue tunnettiin hevosten kasvatuksesta, mutta toiminta taantui myöhemmin paikallisten rohillahallitsijoiden kukistuessa.
Historia

Vanhoissa hindulaisissa lähteissä, kuten Mahabharata ja Ramayana, myöhempi Rohilkhand tunnettiin nimellä Madhyadesh. Muslimilähteissäsiihen viitattiin puolestaan nimellä Hindustan. Rohilkhandin itäosista käytettiin nimeä Katahr paikallisten rajputien mukaan.
Nimi Rohilkand alkoi tulla käyttöön suurin piirtein 1740-luvulta lähtien. Nimi juontuu rohilloista. Rohillat olivat afgaaneja eli paštuja, joita muuttii Intiaan. Rohilla on puolestaan intialaistettu nimitys afgaaneille yleensä, ja tarkemmin sillä viitattiin erityisesti afgaaneihin niin sanotun Rohin alueelta, joka käsitti seudun Swatista ja Badžawarista pohjoisessa Sibin ja Bhakarin alueelle Sindhissä, sekä itä-länsi suunnassa Hasan Abdalista Punjabissa Kabuliin ja Kandahariin.
Suuri valtaosa alueelle muuttaneista afgaaneista oli ilmeisesti periäisin Pešawarin seudulta ja he kuuluivat Jusafzaiden heimoon. Alue oli periaatteessa osa Suurmogulien valtakuntaa, mutta keskusvallan ote oli 1700-luvun alussa heikko. Afgaaneja palveli runsaasti esimerkiksi Katahrin rajputi-zamindarien armeijoiden palkkasotilaina. Heistä yksi oli Daud Khan, joka hallitsi lopulta ensimmäistä rohillavaltiota vuosien 1710-1725 välillä. Hänen seuraajansa Ali Muhammad Khan (1725-1749) alkoi käyttää arvonimeä nawab ja hallitsi Aonlasta. Hänen kaudellaan tapahtui myös Persian hallitsija Nadir Šahin sotaretki Intiaan, jonka sivuseurauksena alueelle muutti entistä suurempi aalto afgaanisiirtolaisia Rohin alueelta. Ali Muhammad värväsi heitä armeijaansa, jota hän käytti laajentaen hallitsemiaan seutuja. Suurmogulien ote alkoi romahtaa kokonaan. Rohilkhand alkoi myöhemmin kehittyä eräänlaiseksi pienten ruhtinaskuntien liitoksi. Alueella oli tiheää kaupunkiasutusta ja vilkasta kauppaa. Seudun hallitsijat tukivat sunnalaisuutta muun Awadhin usein šiialaisia hallitsijoita vastaan. He tukivat myös Ahamad Šah Dorraniin Dorrani-valtakuntaa, joka pyrki sekaantumaan Intian sisäisiin kiistoihin. Heidän tukijoinaan myös Rohilkhandin rohilloilla oli suuri vaikutusvalta.
Dorranien ote Intian alueen sisäisistä asioista alkoi kirvota valtakunnan heikkenemisen myötä 1770-luvulta alkaen. Uhka olivat myös marathat, jotka järjestivät sotaretktiä kiihtyvään tahtiin. Nämä tekijät johtivat Rohilkhandin liitokseen Awadhiin vuonna 1774. Rohilloilla oli vielä huomattava rooli alueella, mikä alkoi kuitenkin sekin heiketä brittien liittäessä alueen alueisiinsa Intiassa vuonna 1801.
Uttar Pradeshin kartta. Rohilkandiksi käsitetyt piirikunnat vaaleanharmaalla.
"Rohillaafgaani", maalaus 1820-luvulta.
Scottish Football League

| Scottish Football League |
| --- | --- |
Laji:  jalkapallo
Maa(t):   Skotlanti
Perustettu:  1890
Lopetettu:  2013
Seuraaja:  Scottish Professional Football League
Sivusto:  http://www.scottishfootballleague.com/
Scottish Football League (SFL) oli skotlantilainen jalkapalloliiga. Se perustettiin 1890 ja sen ylin sarja oli Skotlannin korkein sarjataso vuoteen 1998 asti, jolloin Skotlannin valioliiga perustettiin. Vuosina 1998–2013 SFL muodosti Skotlannin jalkapallon sarjajärjestelmän toiseksi, kolmanneksi ja neljänneksi korkeimmat sarjatasot. SFL lopetettiin vuonna 2013 Skotlannin jalkapallon sarjauudistuksen myötä. Tilalle perustettiin Scottish Professional Football League.
Historia

Liigan 1. divisioona perustettiin 1890 ja 2. divisioona kolme vuotta myöhemmin. Vuonna 1923 liigaa laajennettiin jälleen, kun perustettiin 3. divisioona. Se lakkautettiin kolmen kauden jälkeen. Vuonna 1975 liigaa järjesteltiin uudestaan ja siitä tuli jälleen kolmiportainen. Korkeimman sarjatason nimeksi tuli valiodivisioona ja alemmat sarjaportaat olivat 1. divisioona ja 2. divisioona. Vuonna 1994 liigaan lisättiin neljäs sarjaporras, 3. divisioona. Vuonna 1998 valiodivisioonan joukkueet perustivat itsenäisen valioliigan ja muut sarjatasot jäivät SFL:n alaisuuteen.
SFL lopetettiin vuonna 2013 Skotlannin jalkapallon sarjauudistuksen myötä. Tilalle perustettiin Scottish Professional Football League, joka koostuu maan neljästä korkeimmasta sarjatasosta, jotka ovat joko ammattilais- tai puoliammattilaissarjoja. SPFL:n sarjatasot ovat valioliiga (Scottish premiership), Mestaruussarja (Scottish Championship), Ykkösliiga (League one) ja Kakkosliiga (League two). SPFL:n alapuolella on maan aluesasarjat.
Say Something

| ”Say Something” A Great Big World ja Christina Aguilera |
| --- | --- | --- |

Singlen tiedot
 Albumilta: Is There Anybody Out There?
 Julkaistu: 3. syyskuuta 2013 4. marraskuuta 2013 (Christina Aguileran kanssa)
 Tuottaja(t): Dan Romer
 Tyylilaji: indie pop
 Kesto: 03.53 (alkuperäinen) 03.49 (Christina Aguileran kanssa)
 Levy-yhtiö: Epic
A Great Big Worldin muut singlet
| ”This Is the New Year” 2013 | ”Say Something” 2013 | ”I Really Want It” 2014 |
Christina Aguileran muut julkaisut
| ”We Remain” 2013 | ”Say Something” 2013 | ”Shotgun” 2015 |
Say Something on yhdysvaltalaisen popduon A Great Big Worldin kappale, joka julkaistiin ensimmäisenä singlenä duon Is There Anybody Out There? -debyyttialbumilta. Alun perin kappale julkaistiin yhtyeen jäsenen Ian Axelin sooloalbumin This Is the New Year singlenä. Duon singlenä sen julkaisi Epic Records 3. syyskuuta 2013. Kun kappaletta oli käytetty Tanssi jos osaat -televisiosarjassa, se herätti laulaja Christina Aguileran huomion, ja tämä halusi duetoida A Great Big Worldin kanssa kappaleella. Pian tämän jälkeen duo uudelleennauhoitti kappaleen Aguileran kanssa, ja uusi versio julkaistiin 4. marraskuuta 2013.
Ian Axelin, Chad Vaccarinon ja Mike Campbellin kirjoittama "Say Something" on hidastempoinen indie pop -pianoballadi, joka kertoo erosta, jossa rakastajaa pyydetään sanomaan jotain, joka saisi suunnitelmat muuttumaan. Toisessa versiossa Aguilera esittää rakastajan haamua, jolle kappale on osoitettu. Kappaletta kehuttiin sen voimakkaista sanoista, emotionaalisesta sävellyksestä sekä Aguileran laulusta.
"Say Something" ei myynyt kovin hyvin ennen kuin uudelleennauhoitettu versio tuli saataville. Se debytoi Billboard Hot 100 -listan sijalla 16 sen jälkeen, kun A Great Big World ja Aguilera esittivät kappaleen TV-ohjelmassa The Voice. Korkeimmillaan kappale onnistui pääsemään listan sijalle neljä. Kappale saavutti listan kärjen Australiassa, Belgiassa ja Kanadassa. Kappaleeseen liittyvä musiikkivideo julkaistiin 19. marraskuuta 2013. Se sisältää trion laulamassa ihmisinä, jotka "esittävät sydämensärkeviä sanoja". Kappaleen mainostamiseksi A Great Big World esitti "Say Somethingin" vuoden 2013 American Music Awards -palkintogaalassa yhdessä Aguileran kanssa. Kappale palkittiin vuoden 2015 Grammy-gaalassa kategoriassa "Paras popduon/yhtyeen esitys".
Syyskuuhun 2014 mennessä singleä oli myyty Yhdysvalloissa digitaalisesti yli 3,8 miljoonaa kappaletta.
Käännös suomeksi